
[image: image2.jpg]Consell
de I’Audiovisual
de Catalunya





ACORD 63/2006, D’1 DE MARÇ, DEL PLE DEL CONSELL DE L’AUDIOVISUAL DE CATALUNYA
Expedient núm. 01/A/2006. Acord complementari en relació amb el desenvolupament del concurs de la TDT local

1. El plec de clàusules administratives particulars i de prescripcions tècniques del contracte de gestió del servei públic de televisió digital local a la seva clàusula 15 estableix l’anàlisi de la documentació administrativa i empresarial i la sol·licitud d’informe del Consell de l’Audiovisual de Catalunya dels sobres A i B. En particular l’apartat 3 d’aquesta clàusula estableix el procediment que seguirà l’obertura de les proposicions tècniques (sobres «B») dels licitadors no exclosos.

2. El mateix apartat del plec de clàusules estableix que una vegada oberts els sobres “B” dels licitadors no exclosos, la Mesa de Contractació sol·licitarà a la Secretaria de Telecomunicacions i Societat de la Informació un informe que serà emès en el termini de vint dies, en què valori les propostes tecnològiques presentades i a la Direcció General de Mitjans i Serveis de Difusió Audiovisual un altre en relació amb les propostes econòmiques i les memòries descriptives. També, afegeix que una vegada finalitzats aquests informes, la Mesa de Contractació, mitjançant el conseller primer de la Generalitat de Catalunya, trametrà un exemplar en CD-Rom del contingut de tots els sobres “B” de totes les ofertes presentades, juntament amb els informes elaborats per la Secretaria de Telecomunicacions i Societat de la Informació i per la Direcció General de Mitjans i Serveis de Difusió Audiovisual, al president del Consell de l'Audiovisual de Catalunya, per tal que n’informi amb caràcter preceptiu i vinculant (article 10.c)). 

3. El Consell de l’Audiovisual de Catalunya haurà d’emetre el seu informe en un termini no superior a dos mesos des de la recepció de la documentació especificada, és a dir, un CD-Rom del contingut dels sobres “B” de totes les ofertes presentades, i els informes elaborats per la Secretaria de Telecomunicacions i Societat de la Informació i per la Direcció General de Mitjans i Serveis de Difusió Audiovisual, per tant aquest fet és una garantia perquè el Consell tingui la disponibilitat suficient als efectes d’estudiar la documentació rebuda i d’emetre l’informe preceptiu i vinculant. En aquest sentit cal tenir en compte que el compliment d’aquest termini és necessari per al correcte desenvolupament del concurs.

4. Queda clar, doncs que el termini ha de començar a comptar a partir del moment en què arribi tota la documentació especificada, condició necessària perquè el Consell pugui elaborar el seu informe preceptiu i vinculant. 

El Ple del Consell de l'Audiovisual de Catalunya, ha adoptat els següents,

ACORDS

1. Constatar que, en aplicació de la clàusula 15.3 del plec de clàusules administratives particulars i de prescripcions tècniques del contracte de gestió del servei públic de televisió digital local, el termini per a l’emissió d’informe dels sobres «B» per part del Consell comença a comptar a partir del moment en que es rebi íntegrament la documentació següent: CD-Rom del contingut dels sobres “B” de totes les ofertes presentades, juntament amb els informes elaborats per la Secretaria de Telecomunicacions i Societat de la Informació i per la Direcció General de Mitjans i Serveis de Difusió Audiovisual.

2. Establir la garantia, per tal de preservar la intervenció del Consell exigida en el plec de clàusules, que en el cas que la tramesa no complís amb el requisit esmentat a l’apartat primer, aquesta no serà considerada suficient per a l’inici del tràmit d’informe.

Barcelona, 1 de març de 2006
Josep M. Carbonell i Abelló                                           Antoni Bayona Rocamora

President                   



         Conseller secretari                                                      

